
REPUBLIKA HRVATSKA
OPĆINSKI PREKRŠAJNI SUD U ZAGREBU
 Zagreb, Av. Dubrovnik 8
Poslovni broj: Pp-5754/2026


U IME REPUBLIKE HRVATSKE 

P R E S U D A

	Općinski prekršajni sud u Zagrebu, po sucu Antoniji Golac, uz sudjelovanje zapisničara Senke Višekruna, u prekršajnom postupku protiv I-okr. pravne osobe M GRUPA d.o.o. i dr., zbog prekršajnog djela iz čl. 296. st. 1. toč. 16. i st. 2. i čl. 298. st. 1. i st. 2.  Zakona o autorskom pravu i srodnim pravima („Narodne novine“ br. 111/21, 114/22), pokrenutog u povodu optužnog prijedloga Hrvatskog društva skladatelja, ZAMP-stručna služba za zaštitu autorskih muzičkih djela, broj: 264679-0006 od 14. travnja 2026., dana 13. svibnja 2026.,

p r e s u d i o  j e 

I. Na temelju odredbe čl. 181. st. 1. toč. 3. Prekršajnog zakona („Narodne novine“ br. 107/07, 39/13, 157/13, 110/15, 70/17, 114/22) protiv I-okr. pravne osobe M GRUPA d.o.o., MBS 010083406, OIB 65607364928, sa sjedištem u Svetom Ivanu Žabno, Ulica kralja Tomislava 4A i II-okr. odgovorne osobe Maria Manojlovića, člana uprave, OIB 65817884955, s prebivalištem u Svetom Ivanu Žabno, Ulica kralja Tomislava 4A,
	
odbija se optužba 

da bi: 
dana 9. listopada 2024. oko 10:00 sati u caffe baru TPS, u Svetom Ivanu Žabno, Ulica kralja Tomislava 4A, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje nisu posjedovali zakonom propisano odobrenje Hrvatskog društva skladatelja, udruge za kolektivno ostvarivanje prava svih domaćih i stranih autora glazbenih djela, kao ovlaštene organizacije autora temeljem Rješenja Državnog Zavoda za intelektualno vlasništvo klasa: UP/I-034-03/2018-020/0005, ur.broj: 559-07/3-18-004 i klasa: UP/I-384-10/2022-001/0001, ur.broj: 559-08/1-22-0001, 

dakle, da bi kao pravna osoba i odgovorna osoba u pravnoj osobi bez odobrenja udruge za kolektivno ostvarivanje autorskog prava - Hrvatskog društva skladatelja - Zaštita autorskih muzičkih prava, priopćili javnosti autorsko djelo,

čime bi počinili djelo prekršaja iz čl. 296. st. 1. toč. 16. i st. 2. Zakona o autorskom pravu i srodnim pravima.

II Na temelju odredbe čl. 140. st. 9. Prekršajnog zakona („Narodne novine“ 107/07, 39/13, 157/13, 110/15, 70/17, 118/18, 114/22) u svezi čl. 149. st. 3. Zakona o kaznenom postupku ("Narodne novine", broj: 152/08, 76/09, 80/11, 121/11, 91/12, 143/12, 56/13, 145/13, 152/14, 70/17, 126/19, 130/20, 80/22, 36/24) troškovi postupka iz odredbe čl. 138. st. 2. toč. 7. Prekršajnog zakona sukladno međusobnom dogovoru tužitelja i okrivljenika padaju na teret okrivljenika.

Obrazloženje

1. Hrvatsko društvo skladatelja, ZAMP-stručna služba za zaštitu autorskih muzičkih djela,  podnijelo je optužni prijedlog protiv okrivljenika zbog prekršajnog djela činjenično i pravno opisanog u izreci ove presude. 
2. U žurnom postupku sud je pozvao okrivljenike na ročište za dan 13. svibnja 2026.
3. Podneskom od 12. svibnja 2026. ovlašteni tužitelj je odustao od podnijetog optužnog prijedloga, pa je zbog navedenog valjalo odlučiti kao u izreci ove presude i temeljem čl. 181. st. 1. toč. 3. Prekršajnog zakona vezano uz čl. 222. st. 1. cit. Zakona donijeti odluku kojom se optužba odbija.  
4. S obzirom na postignuti sporazum između tužitelja i okrivljenika, a temeljem u izreci citiranih odredbi, u odnosu na trošak postupka odlučeno je kao u toč. II izreke presude.

Zagreb, 13. svibnja 2026. 
	
  Zapisničar										Sudac

Senka Višekruna	                           	                     	                            Antonija Golac



	Pouka o pravnom lijeku
	Protiv ove presude stranke imaju pravo žalbe u roku od 8 dana od dana primitka pismenog otpravka iste. Žalba se podnosi Visokom prekršajnom sudu Republike Hrvatske, putem Općinskog prekršajnog suda u Zagrebu, Avenija Dubrovnik 8, pismeno ili usmeno na zapisnik, u dva istovjetna primjerka. 

Presuda se dostavlja: 
1. I-okr.: M GRUPA d.o.o., Sveti Ivan Žabno, Ulica kralja Tomislava 4A
2. [bookmark: _GoBack]II okr.: Mario Manojlović, Sveti Ivan Žabno, Ulica kralja Tomislava 4A 
3. Tužitelju: Hrvatsko društvo skladatelja, ZAMP-stručna služba za zaštitu autorskih muzičkih prava, Zagreb, Heinzelova 62 a
4. pismohrani

